8. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 278/65 της 14/20 Μαρτ. 2003 (ΦΕΚ Β΄ 338) Καθορισμός Τηλεπικοινωνιακών Οργανισμών με Σημαντική Θέση στην Αγορά των Δημόσιων Δικτύων Κινητής Τηλεφωνίας και των Δημόσιων Υπηρεσιών Κινητής Τηλεφωνίας. Έχοντας υπόψη: α.Το Ν.2867/2000 «Οργάνωση και λειτουργία των τηλεπικοινωνιών και άλλες διατάξεις» (ΦΕΚ 273/Α/19.12.2000) ιδιαίτερα τα άρθρα 3 παράγρ.14 εδάφιο ζ΄, σε συνδυασμό με τα άρθρα 8 παράγρ. 1, 8 παράγρ.3, 8 παράγρ. 7, 13 παράγρ. 12 εδάφια β΄ και γ΄ και τις γενικές αρχές του άρθρου 1 παράγρ. 4. β.Το Π.Δ. 165/1999 περί εναρμόνισης της ελληνικής νομοθεσίας με την Οδηγία 97/33/ΕΚ του Ευρωπαϊκού Κοινοβουλίου και του Συμβουλίου για τη διασύνδεση στο χώρο των τηλεπικοινωνιών προκειμένου να διασφαλιστεί καθολική υπηρεσία και διαλειτουργικότητα, με εφαρμογή των αρχών παροχής ανοικτού δικτύου (ΦΕΚ 159/Α/4.8.1999). γ.Το γεγονός ότι από τις διατάξεις της παρούσας Απόφασης δεν προκαλείται δαπάνη σε βάρος του Κρατικού Προϋπολογισμού, εκτιμώντας ότι: 1.Σύμφωνα με το άρθρο 8 παρ. 7 του Ν. 2867/2000, ένας Τηλεπικοινωνιακός Οργανισμός θεωρείται ότι έχει Σημαντική Θέση στην Αγορά όταν κατέχει μερίδιο ίσο ή μεγαλύτερο του 25% στη γεωγραφική αγορά όπου δραστηριοποιείται και στο τηλεπικοινωνιακό αντικείμενο συγκεκριμένης υπηρεσίας.  2.Κατ' εξαίρεση του παραπάνω σημείου 1, η ΕΕΤΤ μπορεί να ορίσει με ειδικά αιτιολογημένη απόφασή της και κατά τους ορισμούς του κοινοτικού και εθνικού δικαίου, ότι ένας οργανισμός που κατέχει μερίδιο σε συγκεκριμένη αγορά μικρότερο ή μεγαλύτερο του 25% αποτελεί ή δεν αποτελεί  αντίστοιχα Οργανισμό με Σημαντική Θέση στην Αγορά. Κατά το σχετικό προσδιορισμό λαμβάνεται υπ' όψιν η δυνατότητα ενός οργανισμού να επηρεάζει τις συνθήκες της αγοράς, ο κύκλος εργασιών σε σχέση με το μέγεθος της αγοράς αυτής, ο έλεγχος που ασκεί στα μέσα πρόσβασης στους τελικούς χρήστες, η πρόσβασή του σε χρηματοδοτικούς πόρους και η πείρα του στην παροχή προϊόντων και υπηρεσιών στην αγορά αυτή. 3.Το Π.Δ. 165/99, σε εφαρμογή της Οδηγίας για τη διασύνδεση (97/33/ΕΚ), επιβάλλει συγκεκριμένες υποχρεώσεις σε οργανισμούς οι οποίοι κατέχουν σημαντική θέση σε συγκεκριμένες αγορές τις οποίες προσδιορίζει κατά περίπτωση. Ανάμεσα σε αυτές τις αγορές είναι η αγορά των δημόσιων δικτύων κινητής τηλεφωνίας και των δημόσιων υπηρεσιών κινητής τηλεφωνίας.  4.Η συγκεκριμένη γεωγραφική αγορά είναι το σύνολο της ελληνικής επικράτειας. Τούτο διότι: (α)Η κατασκευή και λειτουργία των δικτύων και η παροχή των υπηρεσιών υπόκειται στις ίδιες ειδικές άδειες που καλύπτουν το σύνολο της ελληνικής επικράτειας και στο ευρύτερο νομοθετικό πλαίσιο που αφορά πάλι το σύνολο της ελληνικής επικράτειας. (β)Τα υπάρχοντα δίκτυα κινητής καλύπτουν ομοειδώς όλη την ελληνική επικράτεια. (γ)Η εμπορική (τιμολογιακή και διαφημιστική) πολιτική των οργανισμών που διαχειρίζονται τα δίκτυα ή παρέχουν τις υπηρεσίες δεν διαφοροποιείται από περιοχή σε περιοχή μέσα στην ελληνική επικράτεια. 5.Το μερίδιο αγοράς των τηλεπικοινωνιακών οργανισμών που δραστηριοποιούνται στην αγορά των δημόσιων δικτύων κινητής τηλεφωνίας και των δημόσιων υπηρεσιών κινητής τηλεφωνίας περιγράφεται στο Παράρτημα Α, το οποίο προσαρτάται και αποτελεί αναπόσπαστο μέρος της παρούσας. 6.Ειδικά σε σχέση με την Εταιρεία «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» παρατηρείται το εξής: (Μετά τη σελ. 670) Σελ. 671 Τεύχος     Σελ.      Καταστατικές Διατάξεις Παρόχων 22.Λ.α.7-8 (α)οι συνθήκες ανταγωνισμού στη σχετική αγορά άλλαξαν ουσιαστικά κατά τα δεύτερο εξάμηνο του 2002 λόγω της έκδοσης και έναρξης υλοποίησης της απόφασης 248/68/15.3.2002 (ΦΕΚ 382/Β/29.3.2002) της ΕΕΤΤ με την οποία έγινε ο προσδιορισμός των Τηλεπικοινωνιακών Οργανισμών με Σημαντική Θέση στην αγορά των δημόσιων δικτύων κινητής τηλεφωνίας και των δημόσιων υπηρεσιών κινητής τηλεφωνίας, αλλά και της αλλαγής της πάγιας τακτικής, μη χρέωσης της κίνησης μεταξύ Τηλεπικοινωνιακών Οργανισμών που εκμεταλλεύονται δημόσια δίκτυα κινητής τηλεφωνίας. Συνέπεια των αλλαγών αυτών είναι ότι η «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» παρουσιάζει σημαντική αύξηση στο δεύτερο εξάμηνο του συγκεκριμένου έτους. Συγκεκριμένα ενώ το 2001 το μερίδιο αγοράς της σε σχέση με τα έσοδα από τερματισμό κίνησης στο δίκτυο της ήταν 23,59 % και το πρώτο εξάμηνο του 2002 ήταν 22,98 %, το δεύτερο εξάμηνο του 2002 το μερίδιο αγοράς της «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» ανήλθε σε 24,37%. Επίσης το δεύτερο εξάμηνο του 2002 η «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» αύξησε το μερίδιό της ως ποσοστό της συνολικής αύξησης της κίνησης τερματισμού σε κινητά δίκτυα κατά 25.76% συγκριτικά με το α~ εξάμηνο του 2002 και κατά 25,35 % συγκριτικά με το β΄ εξάμηνο του 2001. (β)Σε αντίθεση με τα εύλογα αναμενόμενα, η «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» δεν υπέστη οποιαδήποτε μείωση μεριδίου αγοράς από τη νεοεισερχόμενη στην αγορά Q ΤΕLECOM, καθώς η δεύτερη δεν μπόρεσε να αποσπάσει σημαντικό μερίδιο αγοράς και πάντως η κατανομή της συνολικής αύξησης της κίνησης τερματισμού κλήσεων μεταξύ των ανταγωνιζομένων επιχειρήσεων έγινε κατά τρόπο ανάλογο με τα μερίδια αγοράς τους. Το μερίδιο αγοράς της Q ΤΕLECOM όχι μόνο περιορίσθηκε στο 0,10 % σε σχέση με τα έσοδα από τερματισμό κίνησης, αλλά επιπλέον το δεύτερο εξάμηνο του 2002 που εισήλθε στην αγορά η Q ΤΕLECOM, η «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» παρουσίασε αύξηση του μεριδίου αγοράς της. (γ)Κατά τη διάρκεια του 2002 η «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» ενίσχυσε το βαθμό κάθετης ολοκλήρωσης της και έδωσε ιδιαίτερη βαρύτητα μέσω της διαφημιστικής της δραστηριότητας σε αυτό. Σελ. 672 Τεύχος     Σελ.      (δ)Η «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» έχει μισθώσει την άδεια της «EUROPROM AE» για σταθερή ασύρματη πρόσβαση στη φασματική περιοχή των 25 GHz και συνεπώς είναι δυνατή η δραστηριοποίησή της και στην σταθερή τηλεφωνία, όπως οι κύριοι ανταγωνιστές της. (ε)Η ενίσχυση της θέσης της «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» διαφαίνεται και από την αναπτυγμένη κερδοφορία της η οποία για το 2002 ήταν της τάξης του 31% στα προ φόρων, τόκων και αποσβέσεων κέρδη και 113,3% στα καθαρά κέρδη, με αύξηση κύκλου εργασιών κατά 31,8%. (στ)Στα ανωτέρω πρέπει να προστεθεί ότι οι κύριοι ανταγωνιστές της «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» έχουν υποχρέωση κοστοστρέφειας στις τιμές διασύνδεσης στο δίκτυό τους, ύστερα από την Απόφαση EETT 275/72β/7.3.2003 (ΦΕΚ 148/Β/12.2.2003), ενώ αντίστοιχη υποχρέωση κοστοστρέφειας έχει η «ΟΤΕ ΑΕ» η οποία κατέχει και δεσπόζουσα θέση στην αγορά σταθερών τηλεπικοινωνιακών δικτύων. Συνεπώς η ρύθμιση αυτή αναμένεται να επιφέρει αύξηση των μεριδίων αγοράς της «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» σε σχέση με τα έσοδα και πάντως θα συνδράμει στην υπέρβαση του 25% της σχετικής αγοράς. 22.Λ.α.8 Καταστατικές Διατάξεις Παρόχων (ζ)Τέλος πρέπει να ληφθεί υπ' όψιν ότι σκοπός των διατάξεων περί σημαντικής θέσης στην αγορά είναι η ανάπτυξη των αρχών ανοικτού δικτύου που επιβάλλουν την δυνατότητα πρόσβασης των συνδρομητών ενός τηλεπικοινωνιακού οργανισμού στους συνδρομητές των άλλων τηλεπικοινωνιακών οργανισμών κάτι που συνιστά και αναγκαία προϋπόθεση για την είσοδο νέων επιχειρήσεων στην ευρύτερη τηλεπικοινωνιακή αγορά. Καθώς (α) η αγορά των κινητών τηλεπικοινωνιακών δικτύων και υπηρεσιών έχει μορφή ολιγοπωλιακής αγοράς, χωρίς την ύπαρξη μεγάλων διαφορών ανάμεσα στους ανταγωνιστές, ούτε σε μερίδια αγοράς, ή τεχνολογία ή ρυθμό ανάπτυξης δικτύων ή τεχνογνωσία ή πρόσβαση σε δίκτυα και άρα χωρίς την ύπαρξη ηγέτη της αγοράς (market leader), και (β) τα κινητά τηλεπικοινωνιακά δίκτυα και οι υπηρεσίες έχουν κομβική και ολοένα αυξανόμενη σημασία στην ευρύτερη τηλεπικοινωνιακή αγορά, δικαιολογείται και επιβάλλεται η αντιμετώπιση και της «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» ως επιχείρησης με σημαντική θέση στη σχετική αγορά, επιπλέον των ορισθεισών με την Απόφαση ΕΕΤΤ 248/68/15.3.2002 (ΦΕΚ 382/Β/29.3.2002) και ιδιαίτερα αφού η «Q-TELECOM» δεν πέτυχε σημαντικό μερίδιο αγοράς και άρα δεν φαίνεται πιθανό να μπορέσει να ανατρέψει αυτή την εικόνα. 7.Από τα παραπάνω συνάγεται ότι η δυνατότητα της «ΣTET EΛΛAΣ ΤΗΛΕΠΙΚΟΙΝΩΝΙΕΣ ΑΕΒΕ» να επηρεάζει την αγορά σε σχέση με την εκτίμηση με βάση το 2001 έχει αυξηθεί σημαντικά, λόγω των ουσιαστικών αλλαγών στην σχετική αγορά. Συνεπώς επιβάλλεται η ανακήρυξή της σε Οργανισμό με Σημαντική Θέση στην Αγορά, αποφασίζει: 1.Ορίζει ως Τηλεπικοινωνιακούς Οργανισμούς με Σημαντική Θέση στην Αγορά των Δημόσιων Δικτύων Κινητής Τηλεφωνίας και των Δημόσιων Υπηρεσιών Κινητής Τηλεφωνίας τις Εταιρείες: i.«COSMOTE-ΚΙΝΗΤΕΣ ΤΗΛΕΠΙΚΟΙΝΩΝΙΕΣ Α.Ε.». ii.«VODAFONE-ΠΑΝΑΦΟΝ ΑΝΩΝΥΜΗ ΕΛΛΗΝΙΚΗ ΕΤΑΙΡΕΙΑ ΤΗΛΕΠΙΚΟΙΝΩΝΙΩΝ». iii.«ΣΤΕΤ ΕΛΛΑΣ ΤΗΛΕΠΙΚΟΙΝΩΝΙΕΣ ΑΕΒΕ». 2.Ορίζει ότι οι ανωτέρω τρεις (3) Οργανισμοί υποχρεούνται να εκπληρώσουν όλες τις σχετικές υποχρεώσεις που προβλέπονται από την κείμενη εσωτερική και ευρωπαϊκή νομοθεσία. 3.Ορίζει ότι η Απόφαση ΕΕΤΤ 248/68/15.3.2002 (ΦΕΚ 382/Β/2002), παύει να ισχύει από τη δημοσίευση της παρούσης. 4.Η ισχύς της παρούσας απόφασης άρχεται από τη δημοσίευσή της στην Εφημερίδα της Κυβερνήσεως. 5.Προσαρτάται και αποτελεί αναπόσπαστο μέρος της παρούσας το ακόλουθο Παράρτημα Α΄. (Ακολουθεί Παράρτημα) 